
 Despre Go 


Goul a fost creat în urmă cu cca patru milenii de către sfetnicul unui împărat al Chinei.



În urmă cu aprox. 1300 ani emisarii Japoniei au adus Goul şi în Ţara Soarelui Răsare, unde a devenit în scurt timp o activitate preferată a aristocraţiei, şi samuraii au perfecţionat jocul aducîndu-l la rang de artă marţială a minţii.



În timp Goului i-a fost acordat un rol din  ce în ce mai important, şi au fost create o serie de renumite şcoli de Go cu mare influenţă pe lîngă casele imperiale.  Uneori liderii armatelor pentru a evita vărsarea de sînge îşi disputau victoria pe tabla de Go, 



În ultimele secole concomitent cu emanciparea claselor de jos şi în alte domenii, Goul a început să fie practicat pe scară largă, în Orient fiind un joc foarte răspândit în zilele de azi.



Şcolile de Go, fiind de fapt caste, case, adoptau pe cel mai talentat dintre elevi, care şi moştenea  numele  şi “conducerea”. Şogunatul oferea subvenţii importante caselor de Go.



Astăzi cele mai importante concursuri poartă numele acestor caste, concursuri la care au acces doar jucătorii profesionişti. Sunt numiţi profesionişti şi datorită tăriei lor de joc, dar şi pentru că trăiesc doar din Go.



Există peste o mie de jucători profesionişti, dintre care doar zece nu sunt asiatici. Al doilea ca tărie dintre ei este românul Cătălin Ţăranu.



În ultimul secol Goul a început să se răspândească şi în vest, în România 

fiind popularizat în anul 1983, de acad. Gheorghe Păun.



Numele chinezesc al jocului este weiqi, sau weichi, în japoneză igo, sau go, în coreană baduk, în engleză go, sau goe.    



Goul, are reguli simple dar este mai complex decât şahul. Nici un om nu poate învinge azi cele mai tare programe de şah, dar cele mai puternice programe de Go sunt pe undeva la jumătate, pe la nivelul de 1 Dan amator.  

